Faircoop
<s>FairCoop je otvorena globalna ko-operativa, koja se organizuje preko interneta i ostaje izvan granica i kontrola nacionalnih država.</s><s>Cilj FairCoop-a je stvaranje alternativnog, globalnog, ekonomskog sistema, zasnovanog na saradnji, etici, solidarnosti, ravnopravnoj redistribuciji bogastva izmedju severa i juga, kao i pravdi u ekonomskim odnosima.</s>

<s>FairCoop je osnovan 17. septembra 2014. godine, nakon nekoliko meseci umrežavanja aktivista i aktivistkinja iz različitih oblasti alternativne ekonomije.</s><s>Osnivači su bili Enric Duran iz Katalonske integralne kooperative (CIC), Michael Bauwens iz  P2P Fondacije i Amir Taaki, aktivista uključen u razoj Bitcoin-a.</s>

<s>Glavni cilj FairCoop-a je društveno-ekonomska tranzicija, u vidu smanjenja ekonomske i društvene razlike između ljudi kao i istovremeno doprinošenje novom globalnom bogatstvu dostupnom celom čovečanstvu u vidu opšteg dobra.</s>

<s>FairCoop smatra da je transformacija u pravedniji monetarni sistem ključni element za ostvarenje njihovih ciljeva.</s><s>Zbog toga FairCoop podržava Faircoin kao kriptovalutu na osnovu koje se bazira njihova akcija redistribucije resursa i izgradnja novog globalnog ekonomskog sistema.</s>

<s>Istorija 
Krajem aprila 2014, Enric Duran, jedan od stvaralaca koncepta "integralne kooperative" i suosnivač CIC - Katalonske integralne kooperative, počeo je da razvija ideju koja je dovela do FairCoop-a.</s>

<s>Nakon obimnog istraživanja o svetu kriptovaluta, on je izabrao Faircoin.</s><s>Njegove karakteristike, istorija i mogućnost anonimnog razvoja projekta su bile glavni razlozi za oživljavanje ove kriptovalute.</s><s>Kasnije je otkrio svoj identitet, a ubrzo potom i podelio svoj plan sa ostalim članovima razvojnog tima, kako bi nastavili da sarađuju zajedno na razvoju Faircoin-a.</s>

<s>U periodu od maja do jula 2014. godine podelio je projekat sa različitim partnerima CIC-a, P2P Fondacije kao što su Michel Bauwens i Stacco Troncoso, sa programerom Dark Vallet-a kao što su Amir Taaki i Paul Martin i sa različitim pojedincima i inicijativama iz celog sveta.</s><s>Tako su postali promoterska grupa, koja je omogućila da se FairCoop pokrene 17. septembra 2014.</s><s>Ovaj datum se simbolično slaže sa danom, 2008. godine, kada je započeo kampanju "Možemo živeti bez kapitalizma".</s><s>Kasnije je 2009. godine promovisao bankarski štrajk sa više od sto informativnih tačaka širom Španije.</s><s>Stvorene su mreže alternativne ekonomije, a ljudi su pozvani da napuste svoje bankovne račune.</s>

<s>Dostignuća i ciljevi 
FairCoop je otvorena kooperativa zasnovana na četiri ključna elementa koji je predložio Michel Bauwens: 
 To je kooperativa zakonom usmerena prema opštem dobru
 Model upravljanja uključuje sve zainteresovane strane
 Aktivno ko-produkuje stvaranje nematerijalnih zajedničkih dobara i materijala
 Ona je društveno i politički organizovana na globalnoj osnovi, čak i kada proizvodi lokalno
FairCoop kombinuje prednosti novih decentralizovanih tehnologija sa etičkim principima i iskustvima aktivista i grupa, pokušavajući da kreira novi ekonomski sistem zasnovan na saradnji i ekonomskoj pravdi.</s><s>Kooperativa pruža finansijske alate i usluge dizajnirane za stvaranje i distribuciju besplatnog zajedničkog bogatstva.</s>

<s>Dugoročni cilj FairCoop-a je stvaranje okruženja i izgradnja novog socijalnog i ekonomskog sistema, zasnovanog na decentralizovanoj saradnji, izbegavajući potrebe nacionalnih država i centralnih banaka.</s><s>U kratkom roku, kooperativa stvara prostor za stvarnu saradnju, sa projektima širom sveta koji služe za dobrobit čovečanstva u celini.</s>

<s>Spoljašnje veze 
 FairCoop Website 
 Faircoin Website
 Use Faircoin Website 
 CIC - Cooperativa Integral Catalana
 Fairmarket - Alfa Test verssion</s>

<s>Referenca</s>

<s>Aktivizam
Kriptovalute</s>

